BCPG เทรดคึก! บวกกว่า 2% รับข่าว COD โครงการ “ลมลิกอร์” ขายไฟกฟภ.นาน 25 ปี
BCPG เทรดคึก! บวกกว่า 2% รับข่าว COD โครงการ "ลมลิกอร์" ขายไฟกฟภ.นาน 25 ปี โดย ณ เวลา 10.12 น. อยู่ที่ระดับ 17.70 บาท บวก 0.40 บาท หรือ 2.31% สูงสุดที่ระดับ 17.80 บาท ต่ำสุดที่ระดับ 17.30 บาท ด้วยมูลค่าการซื้อขาย 94.65 ล้านบาท
22 เม.ย. 2562

ผู้สื่อข่าวรายงานว่า ราคาหุ้นบริษัท บีซีพีจี จำกัด (มหาชน) หรือ BCPG ณ เวลา 10.12 น. อยู่ที่ระดับ 17.70 บาท บวก 0.40 บาท หรือ 2.31% สูงสุดที่ระดับ 17.80 บาท ต่ำสุดที่ระดับ 17.30 บาท ด้วยมูลค่าการซื้อขาย 94.65 ล้านบาท

โดยราคาหุ้น BCPG ปรับตับขึ้นแรงวันนี้ หลังมีการรายงานข่าวว่า บริษัท ลมลิกอร์ จำกัด (ลมลิกอร์) ซึ่งเป็นบริษัทย่อยของ BCPG และเป็นผู้ดำเนินโครงการโรงไฟฟ้าพลังงานลม ได้เริ่มต้นจำหน่ายไฟฟ้าเชิงพาณิชย์ (COD) ให้กับการไฟฟ้าส่วนภูมิภาค (กฟภ.) เป็นที่เรียบร้อยแล้วเมื่อวันที่ 11 เม.ย.62 ภายใต้ประเภทผู้ผลิตไฟฟ้าเอกชนรายเล็กมาก (VSPP)
สำหรับโครงการโรงไฟฟ้าพลังงานลม “ลมลิกอร์” ตั้งอยู่ที่ อ.ปากพนัง จ.นครศรีธรรมราช มีขนาดกำลังการผลิตไฟฟ้าติดตั้ง 10 เมกะวัตต์ (MW) โครงการมีสัญญาซื้อขายไฟฟ้ากับกฟภ.จำนวน 8.965 เมกะวัตต์ เป็นระยะเวลาทั้งสิ้น 25 ปี โดยได้รับส่วนเพิ่มราคารับซื้อไฟฟ้า (Adder) ในอัตรา 3.50 บาท/หน่วย จากราคาค่าไฟฟ้าฐานเป็นระยะเวลา 10 ปี